Taalbeleid by US: 'Streep in die sand getrek vir Afrikaans' | Maroela Media
Taalbeleid by US: 'Streep in die sand getrek vir Afrikaans'
Die JH Neethling-gebou aan die Rooiplein van die Universiteit van Stellenbosch op die voorgrond; Die Pieke onder sneeu in die agtergrond (Argieffoto)
Die president van die Konvokasie van die Universiteit Stellenbosch het gesê die rektor se bestuurspan het met die jongste voorstelle oor taalbeleid by dié instansie 'n "streep in die sand getrek".
Prof. Christo Viljoen het in 'n verklaring gesê alle beleidsdokumente van die US moet deur die universiteitsraad bespreek en goedgekeur word. "Die universiteitsraad maak en lê beleid neer, geen ander instansie aan die US nie," het hy verduidelik. "Die waterskeidende taalbeleidvoorstelle wat nou deur die rektor se bestuurspan (RBS) opgestel en versprei is, is in hierdie stadium slegs voorstelle en nie beleid nie."
Volgens hom moet alle voorstelle van hierdie aard 'n voorgeskrewe roete van oorlegpleging volg, wat "hoegenaamd nie die geval was nie". "Daarom is dit nodig om te wag tot die eersvolgende universiteitsraadsvergadering op 30 November 2015 waarop die voorstelle bespreek sal word."
Viljoen het gesê indien die konsepvoorstelle deur die universiteitsraad goedgekeur sou word, sal dit 'n keerpunt wees in die geskiedenis van Afrikaans, en nie net in soverre dit 'n onderrigtaal aan die US is nie. "Daar rus 'n swaar onus op die universiteitsraad wanneer die voorstelle bespreek en daaroor 'n besluit geneem word. Daarom is dit voorbarig dat die verklaring van die RBS kan verklaar dat "hierdie dokument se vertrekpunte vanaf Januarie 2016 toegepas" sal word.
Beskermde status weggeneem
"Toe ek 'n jaar gelede in 'n skrywe 'Die koeël is deur die taalkerk' gewys het op die stelselmatige agteruitgang van Afrikaans aan die US, is ek deur die viserektor (leer en onderrig) in 'n lang gesprek verseker dat gelyke status nié statusverlaging beteken nie, veral aangesien die US onderneem het om Afrikaans te 'beskerm'. Dié beskermde status word nou weggeneem, soos skynbaar ook die gelyke status, en Afrikaans word deur die voorstel, soos isiXhosa, as randtaal geakkommodeer," het Viljoen bygevoeg.
Konvokasie word "geïgnoreer"
Viljoen sê hy het sedert April vanjaar herhaaldelik skriftelike versoeke aan prof. Wim de Villiers [rektor en visekanselier van die universiteit] gerig vir 'n gesprek tussen die RBS en die uitvoerende komitee van die Konvokasie. "Ontvangs van my jongste versoek van 'n week gelede is (nog) nie erken nie, en ons versoeke vir 'n gesprek word geïgnoreer. Dit beteken dat die mening van 129 500 konvokasielede ook geïgnoreer word, wat baie konvokasielede as minagtend ervaar."
Viljoen het gesê sy eerste reaksie by ontvangs van die nuwe taalbeleidvoorstelle was: "Et tu Brute.
Die teerling is gewerp. Ons wag op die universiteitsraad om te bewys dat dit geen rubberstempel is nie."
Taalbeleid by US: Só sê studentevereniging
'Taal mag nie toegang tot leergeleenthede beperk nie' – US-bestuur
Vergeet die taal, red die volk! Ons word uitgemoor!
Ronell · 3 jaar gelede
Onttrek alle fondse wat deur enige groep of beurse aan Maties geskenk of befonds word onmiddelik as dit hulle enigeste manier van probleem oplossing is….!!!
dit is geen probleem as julle 'n streep in die grond trek nie. ek en my geld praat afrikaans.
Vra maar net · 3 jaar gelede
Prof de Villiers se rolmodel is seker ander beroemde Afrikanervernietigers en -haters soos Lord Alfred Milner en sy Über-kolonialisering meelopers. Prof Wim is volledig gekoloniseerd.
Prof, jy moet onmiddelik 'n fakulteit skep waar al die WARE Afrika wetenskappe gedoseer kan word, soos byvoorbeeld die gebruik van die kort steekspies, die aanwending van beesvelskilde, die uitgebreide wetenskap en ingenieursvernuf benodig vir die bou van grashutte, gevorderde brandstigting en ook suksesvolle geweldadige oproer. Daar kan ook byvoorbeeld ondersoek ingestel word waarom die uitgebreide volksmoord soos uitgevoer deur die plaaslike inwoners gedurende die 17de, 18de en 19de eeue so suksesvol was, en hoe dit steeds toegepas kan word.